Áform uppi um að flétta starf skólans atvinnulífinu Skólastarf hófst í Tónlistarskóla Borgarfjarðar þriðjudaginn 20. ágúst þegar kennarar mættu í vinnu til undirbúnings kennslu og gerð stundaskrár . Kennsla hófst síðan mánudaginn 26. ágúst . Í vetur verða 165 nemendur í skólanum og er það heldur fækkun frá síðasta vetri þegar nemendur voru 170 . Theodóra Þorsteinsdóttir skólastóri segir að innritunartími sé að vorinu en í haust hafi bæst við hóp nýnema . Kennsla í Tónlistarskóla Borgarfjarðar fer fram á fjórum stöðum í héraðinu . Aðalbækistöðvar skólans eru í Borgarnesi en einnig er kennt á Varmalandi , Kleppjárnsreykjum og Hvanneyri . Theodóra segir skiptingu nemenda í þéttbýlinu og dreifbýlinu svipaða og áður . Aðspurð um nýjungar í skólastarfinu í vetur , segir Theodóra að í sambandi við þemaviku sem gjarnan er í byrjun nóvember sé áætlað að halda hljóðfærakynningu að þessu sinni . „ Þá er hugmyndin hjá okkur að færa jólatónleikana í skólanum út í fyrirtækin að hluta til , flétta starf skólans þannig atvinnulífinu , “ segir Theodóra . Sjá nánar umfjöllun um starf Tónlistarskóla Borgarfjarðar í Skessuhorni vikunnar . Í blaðinu er að finna sérstaka umfjöllun um starf tónlistarskólanna sex á Vesturlandi en vetrarstarf þeirra er nú að hefjast .